Leedo firma sai disklahvi, aga jätkab - Äripäev
Eelmine artikkel: Riigivõla söövad jooksvad kulud
Järgmine artikkel: ISIS turgutab aktsiaid
Rahvusvahelisele hankele mandri ja saarte vahel laevaliikluse korraldamiseks laekus tähtajaks üks pakkumus Vjatšeslav Leedo firmalt OÜ Väinamere Liinid, mis sai disklahvi.
Väinamere Liinid teatas, et on jätkuvalt huvitatud ka pärast 2016. aastat pakkuma parvlaevateenust nii Virtsu-Kuivastu kui ka Rohuküla-Heltermaa liinidel. “Kuigi meie hankepakkumine ei vastanud MKMi ootustele, siis oleme jätkuvalt valmis edasisteks läbirääkimisteks ja võimalikuks koostööks,” kinnitas Saaremaa Laevakompanii juhatuse esimees Tõnis Rihvk. Ettevõte pakkus tulevikuks välja ka uued hinnastamismeetodid. Ühe edaspidise lahendusena nähakse pileti lihtsamat hinnastamist.“Tahame jõuda sellise parvlaevateenuse mudelini, kus kõik jalgsi reisijad saaksid praamiga tasuta sõita. Meie liinidel on nende reisijate osakaal, kes lähevad jala laeva peale 2-5 protsenti,” rääkis Treiel. “Tiheda liiklusintensiivsusega piirkonnas on mõistlik maksustada vaid autot,” selgitas Treiel, lisades, et praegu on ühes praamile sõitvas autos keskmiselt 1,8 inimest. Teise võimalusena pakkus Treiel välja Saaremaa ja mandri ning Hiiumaa ja mandri vaheliste liinide hindade ühtlustamise. “Saaremaa ja Hiiumaa hindade vahe on hetkel 10 protsenti, ent kui hind oleks sama, saaks inimene osta ühe pileti ja sõita sellega kas Saaremaale või Hiiumaale,” sõnas Treiel.
URL: http://www.aripaev.ee/uudised/2014/09/23/leedo-firma-sai-disklahvi-aga-jatkab